الكثير يعاني من مشكلة سوق بلي وشلون راح يحولة امريكي حتى يكدر يشتري التطبيقات ويحمل التطبيقات الما متوفرة بالعراق والتخلص من مشكلة ( غير متوفر في بلدك )
بهاي المقالة راح تتعلم شلون تنشأ سوق بلي امريكي بأبسط طريقة
الطريقة الاولى لانشاء حساب سوق بلي امريكي :
متطلبات الشرح : فقط برنامج VPN وتكدر تحملة ( من هنا )
بعد ما حملت برنامج ال VPN لازم تمسح كل حسابات كوكل القديمه
تروح ( الاعدادات > الحسابات > Google ) وتمسحهن
وراها نسوي حساب جديد ( الاعدادات > الحسابات > اضافة حساب > Google )
وتتبع الخطوات الاتية لأ نشاء حساب جديد
راح يطلعلك خيارين (لنفسي ولطفلي) تختار لنفسي
ثم تكتب اسمك واسم العائلة
ثم تكتب مواليدك وتختار الجنس
ثم تختار عنوان البريد الالكتروني للحساب مثال ( [email protected] ) راح تظهرلك مقترحات او تختار انشاء عنوان Gmail اخر
اني اختاريت انشاء عنوان Gmail اخر حتى اختار عنوان بريد سهل
راح يظهرلك مربع تكتب بيه العنوان البريدي اليعجبك
بعدها راح تختار كلمة المرور وتعيدها مرتين
راح تطلعلك الخصوصية والبنود الخاصة بكوكل — تروح تضغط موافق
راح تظهرلك صفحة تاكدلك انك اتممت عملية انشاء الحساب تضغط موافق
وره مكملت عملية انشاء حساب بنجاح راح تبدي خطوات حتى تحولة امريكي
اول خطوة واهم خطوة تروح تمسح بيانات تطبيق جوجل سوق بلي من ( الاعدادات > التطبيقات > متجر Google play )
*بالنسبة لاجهزة سامسونج راح تظهر امامك خيار مسح البيانات مباشرتاً ولباقي الاجهزة بعد متدخل عالتطبيق تروح على خيار اسم التخزين وتضغط على مسح البيانات
هسه تشغل برنامج الVPN وتختار دولة امريكا
تروح لتطبيق سوق بلي تدخل عليه راح تشوفة تحول امريكي مؤقت لازم تحولة دائمي بخطوات بسيطة
تضغط على علامة القائمة
ثم تضغط على استرداد القيمة
راح تدخل احد الرموز الاتية
وتضغط على زر استرداد القيمة
ثم تاكيد
ثم تدخل الرمز البريدي ورقم الهاتف
استخدم الرمز البريدي 90001
ورقم الهاتف 4158888888 ثم اضغط استمرار
راح يرجعك على صفحة استرداد القيمة راح تبقى تضغط على زر استرداد القيمة 25 مرة
وره ما تكمل ال25 مره تطلع من كلشي تطفي جهازك وتشغله وتنتضر 15 دقيقة وتفتح سوق بلي
ومبروك صار عندك سوق بلي امريكي
واذا تحب تحول حسابك نفسه بدون متسوي حساب جديد سوي الخطوات من خطوة ( مسح بيانات سوق بلي )
طريقة جديدة لانشاء حساب سوق بلي امريكي 2020
تعمل فقط على الحسابات الجديدة
تحتاج الطريقة لبرنامجين
بعد انشاء حساب جديد ( تستطيع التعلم من الطريقة الاولى )
قم بمسح البيانات لسوق بلي
من ( الاعدادات > التطبيقات > متجر Google play )
*بالنسبة لاجهزة سامسونج راح تظهر امامك خيار مسح البيانات مباشرتاً ولباقي الاجهزة بعد متدخل عالتطبيق تروح على خيار اسم التخزين وتضغط على مسح البيانات
- قم بفتح برنامج الVPN وقم باختيار دولة امريكا
- قم بالدخول لبرنامج Rewards واتبع الخطوات التالية
اضغط على Skip بعد فتح البرنامج
قم باختيار الحساب الجديد الذي قمت بانشائة
قم بكتابة اسمك باللغة الانجليزية حصراً وقم بادخال الرقم التالي في خانة (Postal Code )
90011
قم باختيار العمر
قم باختيار الجنس ذكر او انثى
راح ينقلك لصفحة يوجد بيها زر ازرق (Get's Started ) اضغط علية ثم اضغط على تفعيل
لحد الان لازم انت مفاتح سوق بلي والVPN هم لازم بعدة شغال
هسه تروح تفتح سوق بلي وتكمل هالخطوات البسيطة
ثم تضغط على طرق الدفع
اول متفتح طرق الدفع راح تلكة فوك رصيد حسابك 0 ومطلوب تحديث تضغط عالتحديث راح يطلب الرقم الي كتبته سابقاً (90011 )
بعد مكملت هالخطوات كلها حتى تتاكد مليون بالمية ان الحساب راح يبقى امريكي تكدر تسوي خطوة اضافية مو ضرورية تكدر تنتقل للخطوة الوراها مباشرتاً
وتدخل ( 337CYVZUMZKO7PY8NERE ) راح تطلعلك رسالة الخطأ استمر بالضغط عليها 10 مرات تقريباً
- بعدها طفي الجهاز وشغلة وافتح سوق بلي بعد عشر دقائق راح تلكاة متحول امريكي مدى الحياة
واذا واجهت مشكلة بالشرح تكدر تراسلنا عن طريق مواقع التواصل الاجتماعي